Aprilli lõpus ostis T-Online, Ungari telekomifirma Magyar Telekom Nyrt internetiteenuseid pakkuv osa veidi üle 60 miljoni krooni eest sealse kohaliku Orkuti-laadse saidi  .  Muidu ehk polekski mainimist väärt, kuid ehk pakub võrdluses Rate müügiga huvi, Ungari on meile palju sarnasem turg kui mõni Lääne-Euroopa riik või USA. Huvitav oli märgata, et sait on kättesaadav ka eesti aadressilt  .    Rate eduga ei anna iWiW'i võrrelda: sel aastal tehakse käivet vaid 6 miljonit krooni ja vaid veidi kasumit, kui sedagi. Eelmise aasta käive oli vaid veidi üle 1,5 miljoni krooni ja kasum 100  tuhande ringis. Kasutajaid on saidil 0,5 miljonit, igapäevaselt ligi 400 tuhat ning sellega ollakse Ungaris suuruselt 4. sait. Kuigi alustati Aprillis 2002, oli eelmise aasta oktoobris kasutajaid 120 tuhat, kiire kasv on tulnud just viimase poole aastaga.    Tähtis on tähele panna, kui palju kõrgemalt on sealset saiti võrreldes Ratega hinnatud, kui meil räägiti ülemaksmisest, siis sealne sait on Ratest kordades väiksem.    Ungari netireklaami turg peak sel aastal kasvama 600 miljoni kroonini  eelmise aasta 420 miljonilt. Arvestades nende 6-7 korda suuremat rahvaarvu on see täpses korrelatsioonis meie selle aasta võimaliku optimistliku 100 miljoni krooniga. Ungaris on netireklaam aastaga 2005 ja 2006 1. kvartali andmete järgi kasvanud 70%.    Igal juhul võiks ja peaks Ungari meie ärimeestele huvipakkuv turg olema, nii netiteenuste kui muu äritegevuse osas. Turg on suurem kui Baltikum kokku, ärikultuur on meile vastuvõetav ning suvisel ajal on Budapest soe, mõnus ja päikeseline. Sama  kehtib ka Ungariga sama suure Tšehhi ja pealinna Praha kohta.    Küll peab aga arvestama, et konkurents on seal rohkem kui 6-7 korda meist suurem ja agressiivsem, selleks peab valmis olema. Kes aga Kesk-Euroopas läbi ei löö, sellel pole ka mõtet Lääne-Euroopa poole vaadata.